Ilmend n umezruy d kra n tbadutin i d-nwala, negza dakken tasuntit d tiẓṛi i ibedden ɣef uzɣan n tmetti, imi ur tefki ara izerfan i tmeṭṭut akken iwata, ladɣa deg wayen i yerzan amsawiines nettat d wergaz, imi s tmuɣli n talsa, isin d imdanen, ula d tameṭṭut tezmer ad tessiweḍ ɣer wayen yessawaḍ wergaz deg taɣulin n tudert n tmetti. Ihi ad nini tasleḍt tasuntit tettnadi ɣef wamek ara tekkes ddel ɣef tmeṭṭut ad-as-d tawi tilleli-is d yizerfan-is.